เรื่องร้องเรียน: แจ้งเรื่องขยะริมทางไปตั้งแต่ 11 กันยา แล้วก็ยังไม่ได้รับการแก้ไข มันอันตรายมาก เพราะคนทิ้งก็จอดรถกลางถนน ซาเล้งที่มารื้อหาของก็จอดกลางถนนขวางทางรถวิ่ง แล้วถนนเส้นนี้รถวิ่งกันเร็ว ต้องรอให้เกิดอุบัติเหตุก่อนถึงจะจัดการเหรอครับ
การดำเนินการของเจ้าหน้าที่: สำนักงานเขตบางพลัด  โดยฝ่ายเทศกิจได้จัดเจ้าหน้าที่สายตรวจกวดขันตรวจตราบริเวณดังกล่าวอย่างต่อเนื่อง
ความเห็นของผู้แจ้ง: รอดูต่อไปครับ เพราะเคยติดต่อการทางพิเศษฯ การทางบอกการรถไฟดูแล ติดต่อการรถไฟ รถไฟบอกเขตดูแล วนไปครับ ขยะก็ยังอยู่ตรงนั้นและเพิ่มขึ้นเรื่อยๆ เหตุการณ์ก็คล้ายกับที่เคยแจ้งเรื่องซากรถในซอยจรัญฯ 75 แยก 38-6 เขตมาดูบอกว่า เป็นรถคดีของ สน.บวรมงคลแล้วก็จบ ไม่มีการดำเนินเรื่องอะไรต่อ เลยโทรไปคุยกับ สน.บวรมงคลเอง สน.บอกว่าไม่ใช่ของเค้าแน่นอน เพราะเมื่อก่อนเค้าดูแต่ในแม่น้ำเจ้าพระยา เพิ่งมาดูบนบกได้ไม่นาน สรุป รถคันนั้นเป็นรถคดีของ สน.บางพลัด
พื้นที่: แขวงบางพลัด เขตบางพลัด กรุงเทพมหานคร